Lisćowcowy jemjel

Lisćowcowy jemjel (Viscum album) je rostlina ze swójby sandelowych rostlinow (Santalaceae). Dalše serbske mjena su ptači lěp, lěpikowe zelo, lěpa, jemlina, jemjelina a jemjelnja. Jeho płód je lěpjowka.

Po někotrych žórłach so swójskej swójbje jemjelowych rostlinow (Viscaceae) přirjaduje.

 Wopis 
Lisćowcowy jemjel je kerk, kotryž docpěwa wysokosć wot 20 hač 50 cm. Rostlina je na štomach rosćeny połpřižiwnik, při čimž rostlina je pak muska pak žónska. 

Hałuzy su wjacekróć widličkojće rozhałuzowane.

 Łopjena 
Łopjena su měnjate, lancetojte abo lancetojće-łopatkojte, kožane a přecozelene.

 Kćenja 
Kćěje wot februara hač do apryla. Njenahladne kćenja steja po třoch hač po pjećoch w promješkach.

 Płody 
Płody su błyšćace běłe abo žołtojte a docpěwaja wulkosć wot hač do 1 cm.

 Stejnišćo 
Rosće na lisćowych štomach, předewšěm na topołach, wjerbach a jabłučinach, ale tež na běłych jědlach a chójnach. Při tym cyca wodu a žiwne sele z žiwićelskych rostlinow, mjeztym wuhlikowe hydraty sam twori.

 Rozšěrjenje 
Rostlina je w južnej Skandinawiskej srjedźnej a južnej Europje rozšěrjena.

 Maćizny 
Rostlina wobsahuje jědojte lektiny a wiskotoksiny.

 Poddružiny 
Po wjazanju na rozdźělne žiwićelowe štomowe družiny so znutřka družiny Viscum album wjacore poddružiny abo "žiwićelowe rasy" rozeznawaja:
 Viscum album subsp.  album; synonym Viscum album - na lisćowych štomach
 Viscum album subsp.  abietis; synonym Viscum abietis - na běłych jědlach
 Viscum album subsp.  austriacum; synonym Viscum laxum - na chójnach
 W lěće 2002 bu z Kretiskim jemjelom (Viscum album subsp. creticum) dalša poddružina wopisana, kotraž jako endemit jenož na kupje Kreta wustupuje a tam na  (Pinus halepensis subsp. brutia) jako přižiwnik je žiwa.N. Böhling u. a.: Notes on the Cretan mistletoe, Viscum album subsp. creticum subsp. nova (Loranthaceae/Viscaceae). In: Israel Journal of Plant Sciences 50 (Supplement, 2002), S77–S84.

Prjedy druhdy jako poddružina (Viscum album subsp. coloratum) wjedźena korejski abo japanski jemjel so porno tomu dźensa jako swójska družina (Viscum coloratum) wobhladuje.Viscum coloratum w  "Flora of China"
Při někotrych awtorach eksistuje aziska poddružina Viscum album subsp. meridianum (Danser) D.G.Long Viscum album Linnaeus subsp. meridianum (Danser) D. G. Long w "Flora of China".

 Nóžki 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 472 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 262 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 



Kategorija: Sandelowe rostliny